# Elecció papal de 1216

L'elecció papal de 1216 es va convocar després de la mort del Papa Innocenci III a Perusa (16 de juliol de 1216) per dos dies després i va acabar amb l'elecció del cardenal Cencio Camerario que va prendre el nom d'Honori III. Segons les fonts antigues el nou Papa pertanyia a la família Savelli, però els historiadors moderns no ho veuen així.

## Participants

El juliol de 1216 hi havia 25 cardenals al Col·legi Cardenalici, incloent 23 cardenals de la cúria i dos cardenals externs, que no residien a la cúria papal. Aquestes dades es dedueixen de l'estudi de Malczek, que va rectificar els estudis anteriors d'Alphonso Ciacconio i Conrad Eubel, que fins al moment eren les fonts principals per elaborar la llista de participants. En l'elecció van participar 17 cardenals. Vuit cardenals, incloent sis de la cúria i dos cardenals externs, eren absents.
| Elector | Títol | Elevat | Elevador | Altres títols | Notes |
| Nicola de Romanis | Bisbe de Frascati | 18 desembre 1204 | Papa Innocenci III | Degà del Col·legi Cardenalici | |
| Ugolino di Segni | Bisbe d'Ostia i Velletri | 19 desembre 1198 | Papa Innocenci III | | Membre del comitè; cardenal-nebot; futur Papa Gregori IX |
| Guido Papareschi | Bisbe de Palestrina | 22 setembre 1190 | Papa Climent III | | Membre del comitè |
| Pelagio Galvani | Bisbe d'Albano | ca. 1206/1207 | Papa Innocenci III | | |
| Cinzio Cenci | Sacerdot de S. Lorenzo in Lucina | 22 setembre 1190 | Papa Climent III | Protoprevere | |
| Cencio | Sacerdot de SS. Giovanni e Paolo | 20 febrer 1193 | Papa Celestí III | Camarlenc | Elegit Honori III; possiblement de la família Savelli |
| Giovanni Colonna di Carbognano | Diaca de SS. Cosma e Damiano | 27 maig 1206 | Papa Innocenci III | | |
| Gregorio Gualgano | Sacerdot de S. Anastasia | 27 maig 1206 | Papa Innocenci III | | |
| Robert Curson | Sacerdot de S. Stefano al Monte Celio | 19 maig 1212 | Papa Innocenci III | | |
| Pere de Benevento | Sacerdot de S. Lorenzo in Damaso | 19 maig 1212 | Papa Innocenci III | | El seu nom sovint es confon erròniament amb el de Pierre Duacensis, que mai fou promogut com a cardenal |
| Stefano di Ceccano, O.Cist. | Sacerdot de SS. XII Apostoli | 13 abril 1213 | Papa Innocenci III | Camarlenc | |
| Tommaso da Capua | Sacerdot de S. Sabina | 5 març 1216 | Papa Innocenci III | Vice-canceller | |
| Guido Pierleone | Diaca de S. Nicola in Carcere Tulliano | 18 desembre 1204 | Papa Innocenci III | Protodiaca; Arxipreste de la Basílica de Sant Pere del Vaticà | |
| Ottaviano dei conti di Segni | Diaca de SS. Sergio e Bacco | 27 maig 1206 | Papa Innocenci III | | Cardenal-nebot |
| Gregorio Crescenzi | Diaca de S. Teodoro | 5 març 1216 | Papa Innocenci III | | |
| Romano Bonaventura | Diaca de S. Maria in Portico | 5 març 1216 | Papa Innocenci III | | |
| Stefano de Normandis dei Conti | Diaca de S. Adriano | 5 març 1216 | Papa Innocenci III | | Cardenal-nebot |

## Absents

| Elector | Títol | Elevat | Elevador | Notes |
| Benedetto | Bisbe de Porto i Santa Rufina | 3 juny 1200 | Papa Innocenci III | |
| Ruggiero di San Severino | Sacerdot cardenal de S. Eusebio | ca. 1178/80 | Papa Innocenci III | Arquebisbe de Benevento 1179-1221 (cardenal extern) |
| Leone Brancaleone, C.R.S.F. | Sacerdot a S. Croce in Gerusalemme | 3 juny 1200 | Papa Innocenci III | Legat papal a Llombardia |
| Guala Bicchieri | Sacerdot de SS. Silvestro e Martino ai Monti | 18 desembre 1204 | Papa Innocenci III | Legat papal a Anglaterra |
| Stephen Langton | cardenal S.R.E. | 27 maig 1206 | Papa Innocenci III | Arquebisbe de Canterbury 1207-1228; va renunciar al titulus de S. Crisogono després de la consagració episcopal de 1207; cardenal extern |
| Pietro Sasso | Sacerdot de S. Pudenziana | 27 maig 1206 | Papa Innocenci III | Arxipreste de la Basílica de Santa Maria Major; legat papal a Alemanya |
| Bertrannus | Diaca de S. Giorgio in Velabro | 19 maig 1212 | Papa Innocenci III | |
| Rainiero Capocci, O.Cist. | Diaca de S. Maria in Cosmedin | 5 març 1216 | Papa Innocenci III | Legat papal a Llombardia |

## Elecció d'Honori III

Els cardenals es van reunir a Perusa dos dies després de la mort d'Innocenci III. El fet que deliberessin tancats i sense contacte amb l'exterior fa que el Vaticà consideri que aquesta elecció va ser el primer conclave, tot i que no se sap si ho van fer així de manera voluntària o sota pressió de les autoritats locals. Van decidir elegir el nou papa amb el mètode del compromissum, és a dir, no per tot el col·legi cardenalici, sinó per un comitè format per alguns d'ells, i amb suport de la resta per nomenar el nou papa. En aquesta ocasió el comitè només estava integrat per dos cardenals-bisbes: Ugolino d'Ostia i Guido de Palestina. El mateix dia, van elegir el cardenal Cencio, anomenat Camerario, que tenia 68 anys, va acceptar l'elecció i va prendre el nom d'Honori III.

## Referències

* ↑ «Article a Fiu.edu». Arxivat de l'original el 2013-03-30. [Consulta: 2 maig 2017].
* ↑ W. Maleczek, Papst und Kardinalskolleg von 1191 bis 1216, Wien 1984.
* ↑ Alphonso Ciacconio, Vitae et res gestae Pontificum Romanorum et S. R. E. Cardinalium (1677)
* ↑ Conrad Eubel, Hierarchia Catholica Medii Aevi (1913)
* ↑ W. Maleczek, op.cit., p. 357
* ↑ John Wei, TWO LETTERS OF HONORIUS III TO CATALONIA, p. 84-85 note 6
* ↑ Història del Vaticà Arxivat 2011-05-27 a Wayback Machine., a Vatican.va
* ↑ Ambrogio Piazzoni, Historia wyboru papieży, Wyd. M, Kraków 2003, p. 181-182
* ↑ Història del Vaticà Arxivat 2011-05-27 a Wayback Machine. a Vatican.va

## Bibliografia

* Maleczek, Werner. Papst und Kardinalskolleg von 1191 bis 1216 (pdf) (en alemany). Viena: Verlag der Österreichischen Akademie der Wissenschaften, 1984.
* Eubel, Konrad. Hierarchia Catholica Medii Aevi. volum I, 1913.
* «Konklave vom 16.-18.07.1216 zur Wahl von Papst Honorius III.» (en alemany). Kirchengeschichte bei Vatican History, 05-01-2003.